Diari Oficial de la Generalitat Valenciana


Sumari del DOGV 8223, del 30-01-2018 (2018/765)

RESOLUCIÓ de 19 de desembre de 2017, del director de l'Institut Cartogràfic Valencià, per la qual es prorroguen tres beques professionals en matèria de desenvolupament, aplicació de noves tecnologies i optimització de processos cartogràfics.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/765


Data del document
:   19-12-2017

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 19 de desembre de 2017, del director de l'Institut Cartogràfic Valencià, per la qual es prorroguen tres beques professionals en matèria de desenvolupament, aplicació de noves tecnologies i optimització de processos cartogràfics. [2018/765]  
La Resolució d'11 de febrer de 2016, del director de l'Institut Cartogràfic Valencià, va convocar set beques per a la realització de pràctiques professionals en matèria de desenvolupament, aplicació de noves tecnologies i optimització de processos cartogràfics en l'Institut Cartogràfic Valencià (DOGV 7722, 17.02.2016). I la Resolució de 18 de febrer de 2016 va convocar una beca per a la realització d'una pràctica professional, modalitat geografia (DOGV 7729, 26.02.2016).  
Les resolucions de 23 i 26 de maig de 2016, del director de l'Institut Cartogràfic Valencià (DOGV 7811, 22.06.2016) van concedir les huit beques convocades.  
La Resolució de 12 de maig de 2017, del director de l'Institut Cartogràfic Valencià (DOGV 8061, 13.06.2017) va resoldre la pròrroga de sis de les beques amb la data de finalització que s'expressa a continuació:  
  
  
Considerant que la base tercera de la referida Resolució de 7 de juliol de 2016 estableix que la duració de les beques podrà prorrogar-se, mitjançant una resolució expressa, per un període màxim de 12 mesos, sempre que existisca crèdit adequat i suficient en els pressupostos de l'Institut Cartogràfic Valencià, per a l'exercici que corresponga, i que l'exercici de l'activitat que realitzen les persones becades així ho requerisca o aconselle. La pròrroga de la beca s'efectuarà mitjançant una resolució del director de l'Institut Cartogràfic Valencià, amb un informe previ del Servei de Projectes Cartogràfics.  
  
Vist l'informe del cap del Servei de Projectes Cartogràfics favorable a la pròrroga de les beques que gaudeixen les persones beneficiàries Lidia Peris Oliver, Mónica Monteagudo Guillén i Vicente García Navarro, ja que estan col·laborant en projectes que continuaran durant l'exercici 2018, per la qual cosa, atés el seu perfil acadèmic i professional i les tasques desenvolupades durant aquests mesos, és convenient i oportú que continuen en aquest organisme.  
  
Vist l'informe econòmic de la Gerència de l'Institut Cartogràfic Valencià, favorable a la pròrroga de les beques.  
  
Per tot el que anteriorment s'ha exposat, resolc:  
  
Primer  
Prorrogar les següents beques, pels motius exposats en la present resolució:  
  
  
Segon  
El període de pròrroga serà de l'1 de gener de 2018 al 31 de maig de 2018.  
  
Tercer  
Autoritzar i disposar crèdit del pressupost de l'Institut Cartogràfic Valencià, capítol IV, línia SE000986, per un import de 15.700 ?, de l'exercici 2018. Aquesta disposició de crèdit queda condicionada a l'efectiva existència de crèdit suficient i adequat en el pressupost de l'Institut Cartogràfic Valencià de l'exercici 2018.  
  
Quart  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 19 de desembre de 2017.- El director de l'Institut Cartogràfic Valencià: Xavier Navarro i García.